Informatīvais ziņojums par Eiropas Savienības

Atveseļošanas un noturības mehānisma plāna projektu

Informatīvā ziņojuma mērķis ir informēt par Eiropas Savienības Atveseļošanas un noturības mehānisma (turpmāk – ANM) plāna projekta līdzšinējo sagatavošanas procesu un panākto progresu.

1. **Atveseļošanas un noturības mehānisma būtība**

2021.gada 12.februārī tika apstiprināta Eiropas Parlamenta un Padomes regula (ES) 2021/241, ar ko izveido Atveseļošanas un noturības mehānismu[[1]](#footnote-1).

**ANM mērķis** ir veicināt ES ekonomisko, sociālo un teritoriālo kohēziju, stiprinot dalībvalstu noturības un pielāgošanas spējas ar mērķi mazināt krīzes radīto sociālo un ekonomisko ietekmi un atbalstīt pāreju uz zaļo un digitālo ekonomiku, lai tādējādi veicinātu ES ekonomikas izaugsmes potenciālu un darba vietu radīšanu, veicināt ES klimata mērķu 2030.gadam sasniegšanu un klimata neitralitātes 2050.gadam mērķu sasniegšanu.

Finansējuma maksimālais piešķīrums dalībvalstij tiek aprēķināts divos piegājienos – par periodu līdz 2022.gada 31.decembrim tiek aprēķināts sadalījums 70 % no kopējā piešķīruma, ņemot vērā iedzīvotāju skaitu, IKP uz vienu iedzīvotāju un vidējo bezdarba līmeni pēdējo 5 gadu laikā, salīdzinot ar ES vidējo rādītāju laika posmā no 2015. līdz 2019.gadam. 2022.gada 30.jūnijā tiks aprēķināts galīgais sadalījums atlikušajiem 30 %, ņemot vērā iedzīvotāju skaitu, apgriezto IKP uz vienu iedzīvotāju un vienādā proporcijā  - reālā IKP izmaiņām 2020. gadā un reālā IKP agregētajām izmaiņām 2020.–2021. gadā.

Galīgais maksimālais piešķīrums tiks aprēķināts līdz 2022.gada 30.jūnijam.

Latvijas  aploksnes garantētā daļa ES Atveseļošanas un noturības mehānismā **dotāciju/grantu veidā** ir 1,65 mljrd. *euro* un mainīgā daļa tiek prognozēta 0,17 mljrd. *euro* (šis apjoms tiks precizēts līdz 2022.gada jūnijam). Līdz ar to maksimālais Latvijai pieejamais finansējums tiek prognozēts 1,82 mljrd. *euro* apmērā (Finanšu ministrijas aprēķins, balstoties Eiropas Komisijas 2021.gada ziemas IKP attīstības prognozi).

1. **Atveseļošanas un noturības mehānisma plāna projekts**

Lai saņemtu ANM finansējumu, dalībvalstij ir jāizstrādā **ekonomikas Atveseļošanas un noturības mehānisma plāns**, saskaņojot to ar Eiropas Komisiju (turpmāk - EK). Plānu apstiprina ES Padome.

**2.1. Sākotnējais ANM plāna projekts**

2021.gada 4.februāra Ministru kabineta (turpmāk – MK) sēdē (prot.nr. 12. 27.§), tika izskatīts informatīvais ziņojums “*Informatīvais ziņojums par Eiropas Savienības Atveseļošanas un noturības mehānisma plāna projektu”*, kura pielikumā tika pievienots sākotnējais ANM plāna projekts. Plāna projektā tika izmantots 70 % apjoms no maksimālā piešķīruma, t.i. 1,65 mljrd. *euro*.

Saskaņā ar ANM regulējumu, ANM plānā primāri nepieciešams adresēt 2019[[2]](#footnote-2). un 2020[[3]](#footnote-3).gada ES Padomes rekomendācijas, kā arī izaicinājumus, kas saistīti ar pāreju uz klimata neitrālu ekonomiku un digitālo transformāciju.[[4]](#footnote-4) Regulā iekļauta prasība 37% finansējuma koncentrēt priekšlikumiem klimata pārmaiņu mazināšanas jomā, savukārt 20% finansējuma – digitālās transformācijas mērķiem.

ANM plānā iekļautas 6 komponentes – (1) Klimata pārmaiņas un ilgtspēja, (2) Digitālā transformācija, (3) Ekonomikas transformācija un produktivitātes reforma, (4) Veselība, (5) nevienlīdzības mazināšana, (6) Likuma vara.

Lai pilnveidotu ANM plāna sākotnējo priekšlikumu, tika organizētas tematiskās diskusijas 2020.gada 10.-14.decembrī, kur pārstāvētas gan nozaru ministrijas, gan sociālie un sadarbības partneri, kā arī 2020.gada 18.decembrī ir notikušas diskusijas ar sociālajiem partneriem Nacionālā trīspusējās sadarbības padomē, kura koordinē un organizē trīspusējo sociālo dialogu starp darba devēju organizācijām, valsts institūcijām un arodbiedrībām, lai saskaņotu šo organizāciju intereses sociālajos un ekonomiskajos jautājumos, tādejādi garantējot sociālo stabilitāti valstī. Savukārt, no 2021.gada 8.februāra līdz 9.martam ikvienam interesentam ir bijusi iespēja, iepazīstoties ar sagatavoto Latvijas ANM plāna projektu, izteikt savu viedokli un komentārus, piedaloties [ANM plāna projekta sabiedriskajā apspriešanā.](https://www.fm.gov.lv/lv/eiropas-savienibas-atveselosanas-un-noturibas-mehanisma-plans)

Tāpat tika organizētas atkārtotas tematiskās diskusijas 2021.gada 8.-12.martā, kur pārstāvētas gan nozaru ministrijas, gan sociālie un sadarbības partneri.

ANM plāna pilnveidošanā būtiska loma ir EK komentāriem, kas tika izteikti š.g. 22.02.-25.03. un 15.04 – 19.04. notikušajās diskusijās, lai nodrošinātu ANM plāna atbilstību Regulas prasībām.

ANM plāns tiek pilnveidots, ņemot vērā sociālo partneru aicinājumu pārskatīt plānoto atbalstu, vairāk fokusējoties uz atbalstu investīcijām, kas sekmē inovācijas, produktivitāti, eksportspēju, kas nodrošinās transformāciju, noturību un izaugsmi un nodrošinot savstarpējo demarkāciju gan ANM plāna projekta ietvaros, gan ar dažādiem finansējuma avotiem. Sabiedriskās apspriešanas izziņa un ANM plāns tiks publicēts pirms tā iesniegšanas MK.

* 1. **Precizētais ANM plāna projekts**

Precizētais ANM plāns ietver reformas un investīcijas par finansējuma maksimālo indikatīvo finansējumu, proti, 1,82 miljd. *euro*.

ANM plānā noteiktas 6 komponentes.

Veicot izmaiņas ANM plānā, papildus uzsvars tiek likts uz Nacionālās industriālās politikas 2021.-2027.gadam (turpmāk – NIP) prioritātēm, sociālās noturības stiprināšanu, kā arī Nacionālā klimata un enerģētikas plāna 2021.-2027.gadam pasākumiem ar skaidrāku ietekmi uz klimata mērķu sasniegšanu.

Minimālās prasības plāna apstiprināšanai ir saņemt visaugstāko novērtējumu par sekojošiem plāna elementiem: Eiropas Semestra ietvaros izteikto ikgadējo rekomendāciju īstenošana; iekļaujošas ekonomiskas izaugsmes veicināšana, kas stiprina dalībvalsts noturību pret dažādiem šokiem; ieguldījums 2030 klimata mērķu sasniegšanai; ieguldījums ekonomikas un sabiedrības digitālajā pārejā.

Tiešais atbalsts komersantiem tiek palielināts par 40 %, kopumā sasniedzot 643 milj. *euro*. Publiskais pasūtījums komersantiem veido 1,153 miljd. *euro*.

Precizētajam ANM plānam ir tieša ietekme uz NIP mērķiem, to sasniegšanu vecinot ar 1,163 miljd. *euro* atbalstu.

Pamatojoties uz EK skaidrojumiem saistībā ar ANM plānošanas nosacījumiem, kas tika sniegti 2021.gada 12.martā, PVN ANM instrumenta ietvaros nav attiecināms.

Klimata pārmaiņas un vides ilgtspēja.

Komponentes ietvaros paredzēts īstenot reformas šādās reformu un investīciju jomās: (1) Emisiju samazināšana transporta sektorā, ietverot Rīgas metropoles areāla transporta sistēmas zaļināšanas pasākumus, (SM, RD); (2) Energoefektivitātes uzlabošana, t.sk. daudzdzīvokļu mājās, valsts un vēsturiskās ēkās, uzņēmējdarbībā, pašvaldību ēkās un elektroenerģijas pārvades un sadales tīklu modernizācijā (EM, VARAM); (3) Pielāgošanās klimata pārmaiņām, ietverot katastrofu pārvaldības sistēmas adaptāciju klimata pārmaiņām, kā arī glābšanas un ātrās reaģēšanas dienestu koordinācijas stiprināšanu (IeM, ZM).

Salīdzinot ar sākotnējo plāna projektu, plānā piedāvāts iekļaut pasākumus AER integrācijai elektroenerģijas pārvades un sadales sistēmā. Papildus finansējumu piedāvāts novirzīt arī uzņēmējdarbības, klimata inovāciju un mājokļu energoefektivitātei.

Atbalsts netiks sniegts biometāna ražošanas un izmantošanas sistēmai, un meža ekosistēmu noturības un vērtības celšanai, ņemot vērā sabiedriskās apspriedes laikā saņemtos iebildumus no vides aizsardzības organizācijām par ierobežoto biometāna atbalsta pasākumu ietekmi uz klimata mērķu sasniegšanu un potenciālajiem riskiem bioloģiskajai daudzveidībai meža zemēs, kā arī EK norādījumus, ka atbilstoši ANM regulas 6.pielikumā minētajai Klimatrīcības izsekojamības metodikai minētie atbalsta pasākumi neatbilst 100 % koeficientam klimata pārmaiņu mērķu ieguldījumu uzskaitē.

**Digitālā transformācija.**

Komponentes ietvaros paredzētas reformas šādās reformu un investīciju jomās: (1) Valsts pārvaldes digitālā transformācija, ietverot pakalpojumu digitalizāciju un valsts IKT resursu izmantošanas efektivitātes paaugstināšanu, kā arī tautsaimniecības datu un digitālo pakalpojumu ekonomikas attīstīšanu; (2) Uzņēmumu digitalizācija un inovācijas, t.sk. jaunu produktu un pakalpojumu ieviešana; (3) Digitālās prasmes, t.sk. sabiedrības, valsts pārvaldes un uzņēmumu digitālās prasmes, un digitālās plaisas novēršana; (4) Digitālās infrastruktūras transformācija, ietverot 5G infrastruktūras izbūvi Via Baltica koridorā, kā arī platjoslas pieslēgumi “pēdējās jūdzes” infrastruktūras attīstībā.

Atbalsts tiek samazināts valsts pārvaldes digitālajai transformācijai, bet palielināts digitālo prasmju atbalstam, stiprinot pilnvērtīgu un integrētu prasmju stratēģijas ieviešanu, kā arī tiek ieviesta jauna atbalstāmā investīcija – digitālās plaisas novēršana (t.sk. skolēnu attālināta apmācību procesa nodrošināšanai).

**Nevienlīdzības mazināšana.**

Komponentes ietvaros paredzēts īstenot šādas reformu un investīciju jomas: (1) Reģionālā politika, ietverot pasākumus administratīvi teritoriālās reformas stiprināšanai, t.sk. valsts reģionālo un vietējo autoceļu tīkla sakārtošanu, pašvaldību kapacitātes stiprināšanu, investīcijas uzņēmējdarbības veicināšanai industriālajos parkos, mājokļu pieejamības uzlabošanu (īres mājokļi) un izglītības iestāžu infrastruktūras pilnveidi, kā arī (2) sociālo un nodarbinātības pakalpojumu pieejamības veicināšanas pasākumus, investīcijas pieejamības veicināšanas pasākumiem cilvēkiem ar funkcionāliem traucējumiem, ilgstošas sociālās aprūpes pakalpojumu pieejamības uzlabošana, sociālās apdrošināšanas sistēmas prognozēšanas rīka izstrādei, kā arī nodarbinātības veicināšanas pasākumu īstenošanai.

Plānots atbalsta palielinājums sociālajiem un nodarbinātības pakalpojumiem, palielinot finansējumu deinstitucionalizācijas pasākumiem, kā arī mājokļu pielāgošanas pasākumiem cilvēkiem ar invaliditāti.

**Veselība.**

Komponentē paredzēts īstenot šādas reformas un investīcijas: (1) uz cilvēku centrētas, visaptverošas, integrētas veselības aprūpes sistēmas ilgtspējai un noturībai; (2) Cilvēkresursu nodrošinājumam un prasmju pilnveidei; (3) veselības aprūpes ilgtspējai, pārvaldības stiprināšanai, efektīvai veselības aprūpes resursu izlietošanai.

 Izmaiņas veiktas reformu un investīciju piedāvājumā, bet izmaiņas finansējuma piešķīrumā netiek plānotas.

**Ekonomikas transformācija un produktivitātes reforma.**

Komponentē paredzēts īstenot reformas šādu reformu un investīciju jomu ietvaros: (1) Produktivitātes paaugstināšana caur investīciju apjoma palielināšanu pētniecībai un attīstībai, ietverot inovāciju pārvaldības sistēmas stiprināšanu; (2) Augstskolu pārvaldības modeļa maiņas nodrošināšana, īstenojot augstskolu pārvaldības sistēmas reformu, kā arī investējot pētniecības un attīstības sistēmas konsolidācijā.

Plānots papildu finansējums Latvijas uzņēmumu iesaistei ES līmeņa industriālajās aliansēs un līdzfinansējums dalībai starptautiskos P&A projektos.

**Likuma vara.**

Komponentes ietvaros paredzētas investīcijas šādās reformu un investīciju jomās: (1) Ēnu ekonomikas mazināšana godīgas uzņēmējdarbības veicināšanai, paredzot investīcijas jau iesākto, uz analītiskās kapacitātes stiprināšanu un pakalpojumu pieejamības nodrošināšanu vērsto reformu pabeigšanai; (2) Ekonomisko noziegumu izmeklēšana, tiesvedības procesu modernizācija un preventīvo darbību īstenošana, ietverot cilvēkresursu kapacitātes stiprināšanas pasākumus, nelikumīgi iegūtu līdzekļu identificēšanas inovāciju centra izveidi; (3) vienotas sistēmas izveidi sabiedriskā labuma organizāciju finanšu caurskatāmībai; (4) Vieda, laba un inovatīva pārvaldība, ietverot publiskās pārvaldes nodarbināto, amatpersonu un politiķu kapacitātes pilnveidi, kā arī publiskās pārvaldes reformu veicināšanu un profesionalizāciju.

Plānots finansējuma palielinājums ēnu ekonomikas mazināšanai paredzot investīcijas analītiskās kapacitātes stiprināšanai.

ANM plāna izmaiņas finansējuma piešķīrumā lūgums skatīt tabulā Nr. 1. zemāk.

*Tabula Nr. 1. ANM plāna finansējuma sadalījums, euro*

|  |  |  |  |
| --- | --- | --- | --- |
|  ANM plāna komponentes un elementi | ANM plāna garantētais apjoms, *euro* | Izmaiņas, *euro* | ANM plāna maksimālais apjoms, *euro* |
| Kopā  | 1 650 000 000 | 176 000 000 | 1 826 000 000 |
|  **Klimata pārmaiņas un ilgtspēja** | 610 500 000 | 65 707 000 | 676 207 000 |
| Izmešu samazināšana transporta sektorā (SM) | 335 775 000 | -40 293 000 | 295 482 000 |
|  Pierīgas Vision0 plāns – flagship projekts (dzelzceļš un sabiedriskais transports) | 295 482 000 | 0 | 295 482 000 |
|  LDZ | 147 100 000 | 0 | 147 100 000 |
|  RD | 148 382 000 | 0 | 148 382 000 |
|  Biometāna ražošanas un izmantošanas sistēma | 40 293 000 | -40 293 000 | 0 |
|  VUGD specializēto transportlīdzekļu iegāde (IeM) | 20 000 000 | -20 000 000 | 0 |
|  Pašvaldību transporta iegāde (VARAM) | 10 000 000 | -10 000 000 | 0 |
|  Lauksaimniecībām un uzņēmumiem nepieciešamā transporta un tehnikas pielāgošana (ZM) | 10 293 000 | -10 293 000 | 0 |
| Energoefektivitāte (EM/VARAM) | 183 150 000 | 127 978 000 | 311 128 000 |
|  Daudzdzīvokļu mājas  | 36 630 000 | 20 652 000 | 57 282 000 |
|  Valsts ēkas un pilotprojekti vēsturiskas ēkas  | 36 630 000 | -12 674 000 | 23 956 000 |
|  Uzņēmējdarbības energoefektivitāte finanšu instrumenta veidā | 80 586 000 | 40 000 000 | 120 586 000 |
|  Pašvaldību ēku energoefektivitāte (VARAM) | 29 304 000 | 0 | 29 304 000 |
|  Elektroenerģijas pārvades un sadales tīklu modernizācija  | 0 | 80 000 000 | 80 000 000 |
| Klimata adaptācijas pasākumi (IeM, ZM) | 91 575 000 | -21 978 000 | 69 597 000 |
|  Glābšanas dienesti  | 36 630 000 | 0 | 36 630 000 |
|  Vides adaptācijas pasākumi | 54 945 000 | -21 978 000 | 32 967 000 |
|  Plūdu riska samazināšanas pasākumi | 32 967 000 | 0 | 32 967 000 |
|  Meža ekosistēmu noturības un vērtības celšana | 21 978 000 | -21 978 000 | 0 |
|  **Digitālā transformācija** | 330 000 000 | 35 293 000 | 365 293 000 |
| Valsts pārvaldes digitālā transformācija (VARAM) | 158 862 000 | -30 000 000 | 128 862 000 |
|  Pārvaldes modernizācija un pakalpojumu digitalizācija | 65 934 000 | -12 451 184 | 53 482 816 |
|  Pārvaldes atbalsta centrālās sistēmas | 45 012 000 | -8 500 208 | 36 511 792 |
|  Datu pārvaldība | 20 328 000 | -3 838 803 | 16 489 197 |
|  Latvijas nacionālais federētais mākonis | 15 972 000 | -3 016 203 | 12 955 797 |
|  Tautsaimniecības platformas | 11 616 000 | -2 193 602 | 9 422 398 |
| Uzņēmumu digitalizācija un inovācijas (EM) | 113 850 000 | 11 293 000 | 125 143 000 |
|  Procesu digitalizācija produktivitātes paaugstināšanai | 40 000 000 | 0 | 40 000 000 |
|  Jaunu produktu un pakalpojumu ieviešanai uzņēmējdarbībā | 30 000 000 | 0 | 30 000 000 |
|  Digitālo inovāciju centru un reģionālo aģentu tīkla izveide | 10 000 000 | 0 | 10 000 000 |
|  Finanšu instrumenti komersantu digitālizācijai | 33 850 000 | 11 293 000 | 45 143 000 |
| Digitālās prasmes (IZM) | 40 788 000 | 54 000 000 | 94 788 000 |
|  Digitālās prasmes sabiedrības un pārvaldes digitālizācijai  | 16 500 000 | 10 000 000 | 26 500 000 |
|  Uzņēmumu digitālo pamatprasmju attīstība | 10 000 000 | 10 000 000 | 20 000 000 |
|  Augsta līmeņa digitālo prasmju apguve | 14 288 000 | 10 000 000 | 24 288 000 |
|  Digitālā plaisa | 0 | 24 000 000 | 24 000 000 |
| Infrastruktūra (5G) + “pēdējā jūdze” (SM) | 16 500 000 | 0 | 16 500 000 |
|  **Nevienlīdzības mazināšana (ATR reforma) (VARAM, EM)** | 330 000 000 | 40 000 000 | 370 000 000 |
| Valsts un reģionālas nozīmes autoceļi | 102 300 000 | 0 | 102 300 000 |
| Mājokļu pieejamība reģionos (īres mājokļi) | 42 900 000 | 0 | 42 900 000 |
| Pašvaldību kapacitātes stiprināšana | 0 | 2 500 000 | 2 500 000 |
| Reģionālie industriālie parki (VARAM un EM/LIAA) | 82 500 000 | -2 500 000 | 80 000 000 |
| Sociālie izaicinājumi un izglītība | 102 300 000 | 40 000 000 | 142 300 000 |
|  Skolu tikls (IZM sadarbībā ar VARAM) | 30 690 000 | 0 | 30 690 000 |
|  Sociālo pakalpojumu attīstība (LM sadarbībā ar VARAM) | 71 610 000 | 40 000 000 | 111 610 000 |
|  **Veselība (VM)** | 181 500 000 | 0 | 181 500 000 |
| Integrētu veselības aprūpes pakalpojumu koncentrācija cilvēkresursu pieejamības vietās | 49 568 779 | 0 | 49 568 779 |
| Veselības aprūpes sistēmas noturība epidemioloģiskajām krīzēm | 108 431 221 | 0 | 108 431 221 |
| Veselības aprūpes pakalpojumu sniegšanas modeļu attīstība | 23 500 000 | 0 | 23 500 000 |
|  **Ekonomikas transformācija un produktivitātes reforma** | 165 000 000 | 31 000 000 | 196 000 000 |
| Inovāciju un privāto investīciju R&D veicināšana (Klasteru programma) (EM) | 82 500 000 | 31 000 000 | 113 500 000 |
| Augstskolu pārvaldības reforma, cilvēkresursi (IZM) | 82 500 000 | 0 | 82 500 000 |
|  **Likuma varas stiprināšana** | 33 000 000 | 4 000 000 | 37 000 000 |
| Uzņēmējdarbības vide, ēnu ekonomika (FM) | 17 285 000 | 0 | 17 285 000 |
| Ēnu ekonomika | 0 | 4 000 000 | 4 000 000 |
| NVO sadarbības platforma (FM) | 2 318 960 | 0 | 2 318 960 |
| Tiesiskums un ekonomisko noziegumu izmeklēšana (IeM, TM) | 10 096 040 | 0 | 10 096 040 |
| AML inovāciju centrs | 1 474 010 | 0 | 1 474 010 |
| Ekonomisko noziegumu izmeklēšanas kapacitāte reģionos | 1 050 000 | 0 | 1 050 000 |
| Justīcijas skola | 7 572 030 | 0 | 7 572 030 |
| Valsts un pašvaldību pārvaldes uzlabošana (VK) | 3 300 000 | 0 | 3 300 000 |

1. **Secinājumi un turpmākie uzdevumi**

Vēlamais termiņš oficiālai ANM plāna iesniegšanai EK ir 2021.gada 30.aprīlis.

EK divu mēneša laikā izvērtē plāna atbilstību regulas prasībām pēc plāna oficiālas iesniegšanas. Ja plāns atbilst šīm prasībām, tad EK sagatavo Padomes ieviešanas lēmumu, kas tiek iesniegts Padomei apstiprināšanai.  Atveseļošanās un noturības mehānisma regula aicina Padomi plānu apstiprināt viena mēneša laikā.  Iesniedzot neformāli saskaņotu plānu  līdz aprīļa beigām, Latvijas plāns tiks apstiprināts Padomē jūlijā.  Iesniedzot plānu vēlāk, rodas risks, ka plāns tiek apstiprināts Padomē septembrī, tā kā Padome nesanāk uz sanāksmēm augsta mēnesī, kas nozīmē arī kavējumus avansa maksājumu saņemšanā.

Finanšu ministrija nodrošina konsultācijas ar Eiropas Komisiju par precizēto ANM plāna redakciju.

Finanšu ministrs J. Reirs

Ancāne 67095482

Kristine.Ancane@fm.gov.lv

1. https://eur-lex.europa.eu/legal-content/LV/TXT/PDF/?uri=CELEX:32021R0241&from=EN [↑](#footnote-ref-1)
2. PADOMES IETEIKUMS par Latvijas 2019. gada valsts reformu programmu un ar ko sniedz Padomes atzinumu par Latvijas 2019. gada stabilitātes programmu. Pieejams šeit: [IMMC.COM\_2019\_0514\_FIN.LAV.xhtml.1\_LV\_ACT\_part1\_v2.docx (europa.eu)](https://eur-lex.europa.eu/legal-content/LV/TXT/HTML/?uri=CELEX:52019DC0514&from=EN) [↑](#footnote-ref-2)
3. PADOMES IETEIKUMS par Latvijas 2020. gada valsts reformu programmu un ar ko sniedz Padomes atzinumu par Latvijas 2020. gada stabilitātes programmu. Pieejams šeit: [IMMC.COM%282020%29514%20final.LAV.xhtml.1\_LV\_ACT\_part1\_v2.docx (europa.eu)](https://eur-lex.europa.eu/legal-content/LV/TXT/HTML/?uri=CELEX:52020DC0514&from=EN) [↑](#footnote-ref-3)
4. Saskaņā ar regulējuma priekšlikumu Klimata mērķiem novirzāmi 37% plāna resursu, bet digitālajai transformācijai 20%. [↑](#footnote-ref-4)